**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.10:**  **Detyrë eksperimentale.**  Vetitë e alkooleve dhe acideve karboksilike | | **Situata e të nxënit:** Eksperimentepër vetitë kimike të alkooleve dhe acideve karboksilike. | |
| **Rezultatet e të nxënit të kompetencave të fushës/lëndës sipas temës mësimore:**  - Përshkruan vetitë fiziko-kimike të alkooleve dhe acideve.  - Krahason eksperimentalisht veprimin e metaleve me acidin etanoik dhe etanolin.  - Shkruan reaksionet kimike për çdo eksperiment. | | **Fjalët kyçe:** alkool, acid karboksilik, asnjanësim, kripëra alkanolate, alkanoate, shpërbashkim, zëvendësim. | |
| **Burimet:**  Teksti i mësuesit të klasës së 11-të, acid CH3COOH, C2H5OH, Na, 4 gota kimike, cilindër matës, letër lakmuesi, lugë kimike, syze mbrojtëse, poç fundrrumbullakët. | | **Lidhja me fushat e tjera ose me temat ndërkurrikulare:**  Fizika | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ ja njeh nxënësit me situatën e temës.   * *Reaksioni midis një* ***metali*** *dhe një* ***acidi*** *ose alkooli është reaksion zëvendësimi****.*** * *Reaksioni midis një acidi dhe një baze është një reaksion asnjanësimi.* * *Alkoolet dhe acidet kanë temperatura të larta vlimi për shkak të lidhjeve hidrogjenore që ato bëjnë.* * *Letra e lakmuesit merr ngjyrë të kuqe në tretësirat ujore të acideve karboksilike.*   **Veprimet në situatë: Eksperiment, punë në grup, mendim logjik krahasues, të mësuarit hap pas hapi.**  Nxënësit ndahen në grupe  - **Grupi I:** tretja në ujë e etanolit dhe acidit etanoik. Identifikimi i vetive acide.  - **Grupi II**: veprimi i etanolit me Na.  - **Grupi III:** veprimi i acidit etanoik me Na.  - **Grupi IV:** veprimi i acidit etanoik me NaOH.  Nxirren konkluzione duke argumentuar mbi rezultatet e eksperimenteve | | | |
| **Vlerësimi:**  - Vlerësimi bëhet për: punën eksperimentale në grup, shkrimin e reaksioneve kimike dhe saktësinë në përgjigje dhe argumente. | | | |
| **Detyrat dhe puna e pavarur:**   1. Për secilin nga reaksionet e zhvilluara, shkruani barazimin e reaksionit. 2. Shpjegoni pse temperatura e vlimit të alkooleve dhe acideve është e lartë. 3. Shkruani reaksionin e përftimit të etanolit në rrugë biologjike. 4. Shkruani reaksionin e përftimit të acidit etanoik në rrugë biologjike. | | | |

**ECURIA E PUNËS SË DETYRËS EKSPERIMENTALE**

**Qëllimi:** Të përcaktojmë vetitë fiziko-kimike të alkooleve dhe acideve karboksilike në rrugë eksperimentale.

***Përgatitja***

***Si të veproni***

1. Tretshmëria në ujë

Hidhninga 1 ml alkool etilik dhe acid etanoik në dy provëza. Shtoni në secilën provëz 10 ml ujë pas dy minutash provoni të futni në to një letër lakmusi, ç‘vini re?

1. Veprimi i etanolit dhe acidit etanoik me Na metalik.

Në dy provëza hidhni nga 2 ml etanol dhe 2 ml acid etanoik 0,1 M. Shtoni në secilën prej tyre nga një kokërriz të vogël Na metalik. Vëzhgoni se çfarë ndodh në secilën prej provëzave.

1. Reaksioni i asnjanësimit

Në një provëz hidhni nga 2 ml acid etanoik 0,1 M dhe 2 ml tretësirë 0,1 M NaOH.

*Plotësoni tabelën. Shënoni vëzhgimet tuaja gjatë reaksionit në tabelë duke krahasuar alkoolet dhe acidet.*

|  |  |  |  |
| --- | --- | --- | --- |
| Nr. | Përmbajtja e provëzës | Tipi i reaksionit | Ngjyra e letrës së lakmusit dhe reaksioni i mjedisit |
| 1 | C2H5OH + H2O ↔ |  |  |
| 2 | CH3COOH + H2O ↔ |  |  |
| 3 | C2H5OH + Na → |  |  |
| 4 | CH3COOH + Na → |  |  |
| 5 | CH3COOH + NaOH → |  |  |