**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.4: Alkanet** | | **Situata e të nxënit:** Karakteristika të përgjithshme të alkaneve, vetitë kimike, izomeria e vargut dhe e pozicionit. | |
| **Rezultatet e të nxënit të kompetencave të fushës/lëndës sipas temës mësimore:**  - Liston veçori strukturore të alkaneve dhe radikaleve të tyre.  - Shpjegon pse alkanet janë përbërje joaktive.  - Shkruan reaksionet kimike karakteristike të alkaneve.  - Jep kuptimin e izomerisë.  - Ndërton dhe emërton izomerët e vargut dhe të pozicionit tek alkanet. | | **Fjalët kyçe:** alkan, hidrokarbur i ngopur, radikal, seri homologe, formulë molekulare, formulë strukturore, reaksion djegie, reaksion zëvendësimi, reaksion fotokimik, izomeri vargu, izomeri pozicioni. | |
| **Burimet:**  Teksti i nxënësit dhe i mësuesit të klasës së 11-të. | | **Lidhja me fushat e tjera ose me temat ndërkurrikulare:**  Gjuha dhe komunikimi | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ ja njeh nxënësit me situatën e temës. **Diskutim, mendim logjik, pyetje-përgjigje.**   * Çfarë dimë deri tani për alkanet? * Nxënësit listojnë veçori të strukturës, duke u përqendruar te struktura e lidhjes njëfishe dhe shpjegojnë plogëtinë e tyre në reaksione. * Ndërtojnë formulat strukturore metan, etan, propan, butan duke treguar vetitë fizike të tyre. * Japin kuptimin e radikaleve që rrjedhin prej alkaneve.   **Veprimet në situatë.** Shpjegim, punë në grup  Mësuesi/ja shpjegon reaksionet e mundshme të alkaneve dhe kushtet në të cilat ato ndodhin.   * shkruan reaksionin e përgjithshëm të djegies së alkaneve, si dhe reaksionin e zëvendësimit fotokimik.   - **Punë në grup ose në dyshe**  1. Nxënës që ndërtojnë e emërtojnë alkane izomerë, (C4H10). Jepet kuptimi i izomerisë së vargut.  2. Nxënës që ndërtojnë e emërtojnë alkane izomerë, (C3H7Cl). Jepet kuptimi i izomerisë së pozicionit. | | | |
| **Vlerësimi:**  - Vlerësimi bëhet bazuar në aftësitë argumentuese dhe saktësinë në emërtimin, shkrimin e formulave molekulare dhe strukturore.  Shkrimin e reaksioneve kimike. | | | |
| **Detyrat dhe puna e pavarur:**   1. Shkruani formulën molekulare dhe strukturore të pentanit. 2. Ndërtoni të gjithë izomerët e vargut të pentanit dhe emërtojini ato. 3. Etani vepron me klorin. 4. Shkruani formulat strukturore për të gjithë rrjedhësit e halogjenuar që formohen nga zëvendësimi i njëpasnjëshëm i atomeve të hidrogjenit me klor tek etani. 5. Përcaktoni izomerët e pozicionit që mund të përftohen nga ky bashkëveprim. 6. Shkruani barazimet e reaksioneve të djegies së butanit dhe pentanit. 7. Emërtoni përbërjen. | | | |