**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.5: Alkenet** | | **Situata e të nxënit:** Karakeristika të përgjithshme të alkeneve, gatitja, vetitë kimike, izomeria e vargut dhe e pozicionit. | |
| **Rezultatet e të nxënit të kompetencave të fushës/lëndës sipas temës mësimore:**  - Liston veçori strukturore të alkeneve.  - Shpjegon pse alkenet janë përbërje më aktive se alkanet.  - Përshkruan eksperimentin e identifikimit të hidrokarbureve të pangopura.  - Shkruan reaksionet kimike karakteristike të alkeneve dhe përftimit të tyre.  - Ndërton dhe emërton izomerët e vargut dhe të pozicionit tek alkenet. | | **Fjalët kyçe:** alken, hidrokarbur i pangopur, radikal, seri homologe, formulë molekulare, formulë strukturore, reaksion adicioni, reaksion eliminimi, monomer, reaksion polimerizimi, reaksion djegie, izomeri vargu, izomeri pozicioni. | |
| **Burimet:**  Teksti i nxënësit dhe i mësuesit të klasës së 11-të | | **Lidhja me fushat e tjera ose me temat ndërkurrikulare:**  Gjuha dhe komunikimi | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ja njeh nxënësit me situatën e temës. **Diskutim, mendim logjik, pyetje-përgjigje.**   * Çfarë dimë deri tani për alkenet? * Nxënësit listojnë veçori të strukturës, duke u përqendruar te struktura e lidhjes dyfishe dhe shpjegojnë aktivitetin e tyre në reaksione. * Ndërtojnë formulat strukturore, eten, propen, buten-1, buten -2 duke treguar vetitë fizike të tyre.   **Veprimet në situatë.** Shpjegim, punë në grup  Mësuesi/ja shpjegon reaksionet e mundshme të alkeneve dhe kushtet në të cilat ato ndodhin.   * Jep kuptimin e reaksionit të eliminimit që çon në gatitjen e alkeneve. * Jep kuptimin e reaksioneve të adicionit dhe të polimerizimit.   **Punë në grup ose në dyshe**  1. Nxënës që ndërtojnë e emërtojnë alkene izomerë (C4H8).  2. Nxënës që shkruajnë reaksionin e dehidrogjenimit të etanit.  3. Nxënës që shkruajnë reaksionin e djegies së etanit.  4. Nxënës që shkruajnë reaksionin e adicionit të H2, H2O tek eteni.  5. Nxënës që shkruajnë reaksionin e polimerizimit të etenit. | | | |
| **Vlerësimi:**  Vlerësimi bëhet bazuar në:  - aftësitë argumentuese dhe saktësinë në emërtimin, shkrimin e formulave molekulare dhe strukturore.  - shkrimin e reaksioneve kimike. | | | |
| **Detyrat dhe puna e pavarur:**   1. Shkruani formulën molekulare dhe strukturore të pentanit. 2. Ndërtoni të gjithë izomerët e pozicionit dhe të vargut të pentenit dhe emërtojini ato. 3. Shkruani gatitjen e etenit nga dehidratimi i etanolit në mjedis acid. 4. Shkruani reaksionin e adicionit të klorit, klorurit të hidrogjenit tek eteni. 5. Shkruani barazimet e reaksioneve të djegies së butenit. 6. Shkruani reaksionin e polimerizimit të monomerit C2H3Cl (klor eten). | | | |