**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.6: Ushtrime për hidrokarburet** | | **Situata e të nxënit**: Ndërtim dhe emërtim të përbërjeve të hidrokarbureve. Përcaktimi i tipit të reaksionit në shndërrimet kimike të përbërjeve organike. | |
| **Rezultatet e të nxënit të kompetencave të fushës/lëndës sipas temës mësimore:**  - Ndërton dhe emërton alkane dhe alkene me varg të drejtë dhe të degëzuar.  - Shpjegon pse alkenet janë përbërje më aktive se alkanet.  - Ndërton dhe emërton izomerët e vargut dhe të pozicionit tek alkanet dhe alkenet.  - Shkruan reaksionet kimike karakteristike të alkaneve, alkeneve dhe përftimit të tyre.  - Kryen njehsime stekiometrike në barazimet e reaksioneve kimike. | | **Fjalët kyçe:** alkan, alken, hidrokarbur i ngopur, i pangopur, radikal, seri homologe, formulë molekulare, formulë strukturore, reaksion adicioni, reaksion eleminimi, monomer, reaksion polimerizimi, reaksion djegie, izomeri vargu, izomeri pozicioni. | |
| **Burimet:**  Teksti i nxënësit dhe i mësuesit të klasës së 11-të | | **Lidhja me fushat e tjera ose me temat ndërkurrikulare:**  Gjuha dhe komunikimi, matematika | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ja njeh nxënësit me situatën e temës. **Diskutim, mendim logjik, pyetje përgjigje.**  - Çfarë dimë deri tani për alkanet dhe alkenet?  - Çfarë kuptoni me termin *seri homologe*?  - Çfarë do të thotë termi *i ngopur*?  - Cili nga alkanet është përbërësi kryesor i gazit natyror?  - Si emërtohet seria homologe e hidrokarbureve të pangopura që keni mësuar?  - Shkruani formulën molekulare të përgjithshme dhe formulën molekulare të pjesëtarit të kësaj serie alkan dhe alken që përmban pesë atome karbon.  - Nxënësit listojnë veçori të strukturës, duke u përqendruar te struktura e lidhjes njëfishe dhe dyfishe dhe shpjegojnë aktivitetin e tyre në reaksione në varësi të lidhjes.  - Tregojnë reaksionet tipike ku marrin pjesë këto hidrokarbure dhe kushtet në të cilat ndodhin.  **Veprimet në situatë**  **Punë në grup:** Mësuesi/ja ndan klasën në grupe. Nxënësit i drejtojnë pyetje njëri-tjetrit sipas situatës së temës.  Grupi I: Shkruani dhe emërtoni alkanet izomerë C5H12, ushtrimi 3, faqe 127.  Grupi II: Shkruani dhe emërtoni alkenet izomerë C5H10, ushtrimi 4, faqe 127.  Grupi III: Shkruani reaksionet kimike për këto shndërrime, tregoni tipin e reaksionit: C2H6 → C2H5Cl →C2H4 →C2H5OH.  Grupi IV: Njehsoni sa litra ajër nevojiten për djegien e 10 litra metan në kushte normale, kur dihet se 1/5 e vëllimit të ajrit është oksigjen. Ushtrimi 5, faqe 127. | | | |
| **Vlerësimi:**  Vlerësimi bëhet bazuar në:  - aftësitë argumentuese dhe saktësinë në emërtimin,  - shkrimin e formulave molekulare dhe strukturore,  - shkrimin e reaksioneve kimike. | | | |
| **Detyrat dhe puna e pavarur:**   1. Ushtrimi 10, faqe 127. 2. Shkruani barazimin e reaksionit të adicionit të klorit te buten-1 dhe njehsoni sasinë e produktit të përftuar kur në reaksion futen 5,6 gramë buten. 3. Shkruani reaksionin e polimerizimit të monomerit C3H6. 4. Shkruani reaksionet kimike për këto shndërrime, tregoni tipin e reaksionit: C2H4 → C2H6 →C2H5Cl →C2H4 →CO2. | | | |