**PLANIFIKIMI I ORËS MËSIMORE Dt.\_\_\_/\_\_\_**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.7: Alkoolet** | | **Situata e të nxënit:** Struktura dhe klasifikimi i alkooleve, përdorimet, përfaqësuesit kryesorë. | |
| **Rezultatet e të nxënit të kompetencave të fushës/lëndës sipas temës mësimore:**  - Liston veçori strukturore të alkooleve dhe i klasifikon ato.  - Shkruan formulat strukturore për katër pjesëtaret e parë të serisë homologe të alkooleve dhe i emërton ato.  - Ndërton dhe emërton izomerët e vargut dhe të pozicionit tek alkoolet.  - Shkruan reaksionet e përftimit të etanolit në dy mënyra.  - Shkruan reaksionin e djegies së etanolit, duke listuar përparësitë e tij si lëndë djegëse. | | **Fjalët kyçe:** alkool, grup hidroksil, seri homologe, formulë molekulare, formulë strukturore, substancë flurore, fermentim, reaksion adicioni, reaksion djegieje, lëndë djegëse, izomeri vargu, izomeri pozicioni. | |
| **Burimet:**  Teksti i nxënësit dhe i mësuesit të klasës së 11-të. | | **Lidhja me fushat e tjera ose me temat ndërkurrikulare:**  Mjedisin, mjekësinë | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ja njeh nxënësit me situatën e temës.Çfarë dimë për alkoolet?   * Nxënësit listojnë veçori të strukturës, duke u përqendruar te struktura e grupit funksionor dhe e radikalit. * Ndërtojnë tabelën mbi formulat molekulare dhe strukturore për katër pjesëtaret e parë të serisë homologe të alkooleve, duke treguar vetitë fizike të tyre. * Shprehin mendimin e tyre, se si do t’i klasifikojnë alkoolet në varësi të radikalit dhe numrit të grupeve hidroksil? * Cilat janë rregullat në emërtim? Tregojnë me shembuj.   **Veprimet në situatë.** Shpjegim, punë në grup  Mësuesi/ja shpjegon mënyrat e përftimit të etanolit në dy mënyra: biologjike dhe kimike.  Nxënësit e ndarë në dy grupe shpjegojnë tabelën krahasuese midis këtyre metodave.  - **Rrjeti i diskutimit, të menduarit hap pas hapi/ mendimi logjik**  Nxënësve u kërkohet të shkruajnë reaksionet e gatitjes së etanolit dhe djegies së tij.  Nxënësit diskutojnë dhe japin argumente mbi përdorimin e etanolit si lëndë djegëse. | | | |
| **Vlerësimi**: në grup ose në çift  Vlerësimi bëhet bazuar në aftësitë argumentuese dhe saktësinë në emërtimin, shkrimin e formulave molekulare dhe strukturore, si edhe në shkrimin e reaksioneve kimike. | | | |
| **Detyrat dhe puna e pavarur:**   1. Ndërtoni të gjithë izomerët e pozicionit dhe të vargut të butanolit dhe emërtojini ato. 2. Shkruani reaksionin e adicionit të ujit tek eteni dhe propeni. 3. Shkruani barazimet e reaksioneve të djegies së propanolit. | | | |