**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.8: Acidet karboksilike** | | **Situata e të nxënit:** Struktura dhe klasifikimi i acideve karboksilike, mënyrat e përftimit, vetitë kimike. Esteret si rrjedhës të acideve. | |
| **Rezultatet e të nxënit të kompetencave të fushës/lëndës sipas temës mësimore:**  - Liston veçori strukturore të acideve karboksilike dhe i klasifikon ato.  - Shkruan formulat strukturore për katër pjesëtaret e parë të serisë homologe të acideve dhe i emërton ato.  - Ndërton dhe emërton izomerët e vargut tek acidet.  - Shkruan reaksionet e përftimit të acidit etanoik në dy mënyra: biologjike dhe kimike.  - Shkruan reaksionin e bashkëveprimit të acidit etanoik me një alkool dhe emërton produktin që formohet. | | **Fjalët kyçe:** acid, grup karboksilik, seri homologe, formulë molekulare, formulë strukturore, fermentim, reaksion shpërbashkimi, reaksion asnjanësimi, reaksion esterifikimi, reaksion hidrolize. | |
| **Burimet:**  Teksti i nxënësit dhe i mësuesit të klasës së 11-të. | | **Lidhja me fushat e tjera ose me temat ndërkurrikulare:**  Biologjinë | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ja njeh nxënësit me situatën e temës. **Mendimi logjik**  - Paraqet grupin funksionor të acideve dhe analizon pjesët përbërëse të tij.  - Nxënësit ndërtojnë formulat strukturore për katër pjesëtaret e serisë homologe të acideve, duke treguar edhe vetitë fizike të tyre.  - Cila është ngjyra e letrës së lakmusit në tretësirën e acidit etanoik?  **Veprimet në situatë.** Shpjegim, punë në grup,  Mësuesi/ja shpjegon reaksionet e mundshme të acideve dhe kushtet në të cilat ato ndodhin.  - Jep kuptimin e reaksionit të asnjanësimit.  - Jep kuptimin e reaksioneve të esterifikimit dhe hidrolizës.  - **Punë në grup ose në dyshe. Rrjeti i diskutimit, të menduarit hap pas hapi**  1. Nxënës që ndërtojnë e emërtojnë acide izomerë ( C4H8 O2).  2. Nxënës që shkruajnë reaksionin e asnjanësimit të acidit etanoik me hidroksid kaliumi.  3. Nxënës që shkruajnë reaksionin e bashkëveprimit të acidit etanoik me metale (Zn).  4. Nxënës që shkruajnë reaksionin e bashkëveprimit të acidit etanoik me etanolin. | | | |
| **Vlerësimi**: në grup ose në çift  Vlerësimi bëhet bazuar në aftësitë argumentuese dhe saktësinë në emërtimin, shkrimin e formulave molekulare dhe strukturore, si dhe shkrimin e reaksioneve kimike. | | | |
| Detyrat dhe puna e pavarur:   1. Shkruani formulën molekulare dhe strukturore të acidit pentanoik dhe reaksionin e shpërbashkimit të tij 2. Ndërto të gjithë izomerët e vargut të acidit pentanoik dhe emërto ato. 3. Shkruani reaksionin e oksidimit të propanolit në mjedis acid 4. Njehso vëllimin e hidrogjenit të përftuar nga bashkveprimi i 6 gram acid etanoik me natriumin në kushte normale. | | | |