**PLANIFIKIMI I ORËS MËSIMORE Dt.**

|  |  |  |  |
| --- | --- | --- | --- |
| **Fusha: Shkencat e natyrës** | **Lënda: KIMI** | **Shkalla: V** | **Klasa: XI** |
| **Tema mësimore 9.9: Ushtrime për alkoolet dhe acidet karboksilike** | | **Situata e të nxënit**: Ndërtim dhe emërtim të përbërjeve të oksigjenuara, alkoole dhe acide. Përcaktimi i tipit të reaksionit në shndërrimet kimike të përbërjeve organike, njehsime në barazimet kimike. | |
| **Rezultatet e të nxënit të kompetencave të fushës/lëndës sipas temës mësimore:**  - Ndërton dhe emërton alkoole dhe acide karboksilike me varg të drejtë dhe të degëzuar.  - Shkruan reaksionet kimike të përftimit të tyre.  - Shkruan reaksionet kimike karakteristike të alkooleve dhe acideve.  - Kryen njehsime stekiometrike në barazimet e reaksioneve kimike dhe përcaktimit të formulës molekulare. | | **Fjalët kyçe:** alkool, acid karboksilik, seri homologe, formulë molekulare, formulë strukturore, izomeri, vargu e pozicioni, reaksion adicioni, oksidimi, asnjanësimi, esterifikimi. | |
| **Burimet:**  Teksti i nxënësit dhe i mësuesit të klasës së 11-të. | | **Lidhja me fushat e tjera ose me temat**  **ndërkurrikulare:**  Gjuha dhe komunikimi, matematika | |
| **Metodologjia dhe veprimtaritë e nxënësve** | | | |
| **Përshkrimi i situatës**  Mësuesi/ja njeh nxënësit me situatën e temës. **Diskutim, mendim logjik, pyetje-përgjigje.**  - Çfarë dimë deri tani për alkoolet, acidet karboksilike, esteret?  - Nxënësit listojnë veçori të strukturës, duke u përqendruar te struktura e grupit funksionor të alkooleve, acideve, estereve.  - Çfarë kanë të përbashkët dhe ku dallojnë ato?  - Cilat janë rregullat e emërtimit të tyre?  - Nxënësit i drejtojnë pyetje njëri-tjetrit sipas situatës së temës dhe pyetjeve në ushtrimin 7, faqe 127.  **Veprimet në situatë**  **Punë në grup:** Mësuesi/ja ndan klasën në grupe.  Grupi I: Ushtrimi 8, faqe 127  Grupi II Ushtrimi 9, faqe 127  Grupi III. Shkruani reaksionet kimike për këto shndërrime, tregoni tipin e reaksionit: C2H4 →C2H5OH → CH3COOH→ CH3COOC2H5  Grupi IV: Një acid monokarboksilik i ngopur përmban 4,35% hidrogjen, 70% oksigjen dhe 25,65% karbon.   1. Njehsoni numrin e atomeve të çdo elementi. 2. Përcaktoni formulën empirike të përbërjes. 3. Përcaktoni formulën molekulare të saj. | | | |
| **Vlerësimi:**  Vlerësimi bëhet bazuar në aftësitë argumentuese dhe saktësinë në emërtimin, shkrimin e formulave molekulare dhe strukturore, si dhe shkrimin e reaksioneve kimike. | | | |
| **Detyrat dhe puna e pavarur:**   1. Shkruani reaksionet kimike për këto shndërrime, tregoni tipin e reaksionit: C3H6 → C3H8 →C3H7Cl →C3H7OH →C2H5COOH 2. Masa prej 3,2 g i takon 0,1 mol alkanoli. Njehsoni: 3. Formulën molekulare të alkanolit. 4. Masën në gram të acidit të përftuar nga oksidimi i 16 g të tij. 5. Masën në gram të esterit të përftuar nga ky alkool dhe ky acid. | | | |